“Грамадская арганізацыя “Беларускае добраахвотнае таварыства аховы помнікаў”, якая сапраўды своечасова звярнула ўвагу соцыуму на праблему Зембінскага касцёла, мае ў сваім складзе архітэктурную секцыю. Ды вось толькі… Іхнія прапановы па аднаўленні даўно няісных мінскіх вуліц не знаходзяць падтрымку ў членаў Рэспубліканскай навукова-метадычнай рады і мясцовых улад. Чаму? Падрабязную аргументацыю праблемы “К” прыводзіла неаднойчы: мякка кажучы, папросту немэтазгодна змяняць сучаснае рэчышча Свіслачы на карысць адраджэння першаснага выгляду будынкаў колішняй вуліцы Гандлёвай… Як вынік - крыўды, канфлікты, агрэсіўны піяр з боку грамадскіх актывістаў… А плён? Ды – ніякага плёну!